b'\n_START_ARTICLE_\nMacau\n_START_SECTION_\nEtimolohiya\n_START_PARAGRAPH_\nAng unang kilalang rekord ng pangalan "Macau" na naisalin bilang "Ya/A Ma Gang" ("\xe4\xba\x9e/\xe9\x98\xbf-\xe5\xaa\xbd/\xe9\xa6\xac-\xe6\xb8\xaf") ay nasa isang liham na napetsahang 20 Nobyembre 1555. Pinaniwalaan ng mga lokal na nananahanan na pinagpala at pinrotektahan ng diyosa ng dagat na si Mazu (na tinatawag ding A-Ma) ang daungan at ipinangalan ang mga tubig sa paligid ng templong A-Ma sa kanya. Noong dumating ang mga Portuges na manggagalugad sa pook at tinanong ang pangalan ng lugar, akala ng mga lokal na ang templo ang pinagtatanong nila at sinabi nila na "Ma Kok" (\xe5\xaa\xbd\xe9\x96\xa3) ito. Amaqu\xc3\xa3o ang pinakamaagang pagbabaybay nito ng Portuges. Iba\'t ibang baryasyon ang ginamit hanggang naging karaniwan ang Amac\xc3\xa3o / Amacao at Mac\xc3\xa3o / Macao noong ika-17 siglo, dahan-dahang naging pamantayan ang Macao, at Macau ngayon._NEWLINE_Iba\'t iba ang mga pangalan ng Tangway ng Macau sa Tsino, kabilang ang Jing\'ao (\xe4\xba\x95\xe6\xbe\xb3/\xe9\x8f\xa1\xe6\xbe\xb3), Haojing (\xe6\xbf\xa0\xe9\x8f\xa1), at Haojing\'ao (\xe6\xbf\xa0\xe9\x8f\xa1\xe6\xbe\xb3). Sama-samang itinawag na Shizimen (\xe5\x8d\x81\xe5\xad\x97\xe9\x96\x80) ang tatlong pulong Taipa, Coloane, at Hengqin. Naging Aomen (\xe6\xbe\xb3\xe9\x96\x80) ang mga pangalang ito sa pagdaka, Oum\xc3\xban sa Kantones na may kahulugang "tarangkahan ng baya" o "tarangkahan ng daungan", na tumutukoy sa buong teritoryo.'